Diari Oficial de la Generalitat Valenciana


Sumari del DOGV 9869, del 12-06-2024 (2024/5130)

RESOLUCIÓ de 17 de maig de 2024, la Direcció General d'Energia i Mines, per la qual s'atorga a Beneixama Hive, SL, una autorització administrativa prèvia i autorització administrativa de construcció per a una central fotovoltaica denominada Beneixama Hive FV, de potència nominal 49,9 MWn i potència màxima 54,658 MWp a situar a Biar, inclosa la infraestructura d'evacuació composta per la subestació SET Beneixama Hive 30/132 kV de 50 MVA i la línia subterrània simple circuit a 132 kV que la connecta a la xarxa elèctrica de distribució en la SET Beneixama de 132/220/400 kV. Expedient ATREGI/2019/25/03.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9869

Data del DOGV
:   12-06-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/5130


Data del document
:   17-05-2024

Organisme emissor
:   Conselleria de Innovación, Industria, Comercio y Turismo

Tipus de document
:   Resolució

Descriptors 

:   * Conselleria d'Innovació, Indústria, Comerç i Turisme

RESOLUCIÓ de 17 de maig de 2024, la Direcció General d'Energia i Mines, per la qual s'atorga a Beneixama Hive, SL, una autorització administrativa prèvia i autorització administrativa de construcció per a una central fotovoltaica denominada Beneixama Hive FV, de potència nominal 49,9 MWn i potència màxima 54,658 MWp a situar a Biar, inclosa la infraestructura d'evacuació composta per la subestació SET Beneixama Hive 30/132 kV de 50 MVA i la línia subterrània simple circuit a 132 kV que la connecta a la xarxa elèctrica de distribució en la SET Beneixama de 132/220/400 kV. Expedient ATREGI/2019/25/03. [2024/5130]  
Antecedents  
  
Sol·licitud  
Beneixama Hive, SL, va presentar una instància davant del registre telemàtic de la Generalitat Valenciana en data 25.06.2019, amb núm. de registre GVRTE/2019/434301, en la qual sol·licita autorització administrativa prèvia per a una central de producció elèctrica de tecnologia fotovoltaica, denominada Beneixama Hive FV, de potència nominal 49,9 MWn i potència dels mòduls fotovoltaics de 49,9 MWp, a situar en el terme municipal de Biar (Alacant), inclosa la seua infraestructura d'evacuació exclusiva i la declaració d'utilitat pública, en concret, d'esta.  
A causa dels condicionats imposats pels organismes consultats es procedix a modificar el projecte de la instal·lació fotovoltaica, que s'aporta a l'expedient en data 01.04.2020, i se sol·licita a més l'autorització administrativa de construcció de la instal·lació. Finalment, el 28.04.2023 desistix de la sol·licitud de declaració d'utilitat pública, en concret.  
A esta sol·licitud és aplicable el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, en la seua versió original. Per a tramitar-la, el Servici Territorial d'Indústria, Energia i Mines d'Alacant (d'ara en avant, STIEMA) va incoar l'expedient ATREGI/2019/25/03.  
Consta en l'expedient de la taxa corresponent al pressupost del projecte de la instal·lació objecte d'esta resolució.  
  
Esta sol·licitud es va admetre a tràmit per mitjà de la Resolució de 14.12.2020, de la Direcció General d'Indústria, Energia i Mines, per la qual s'acorda l'admissió a tràmit de la sol·licitud d'autorització administrativa per a la instal·lació de producció d'energia elèctrica de 49.900 kWp de potència instal·lada, segons la definició vigent aleshores, promoguda per Beneixama Hive, SL, a ubicar en el municipi de Biar, província d'Alacant (expedient ATREGI/2019/25/03), únicament als efectes del que estipula l'article 1.1 del Reial decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica (Reial decret llei 23/2020, d'ara en avant).  
  
Informació pública  
Primera informació pública  
La sol·licitud d'autorització administrativa prèvia, l'autorització de construcció i la sol·licitud de declaració d'utilitat pública, en concret, han sigut objecte d'informació pública durant el termini de trenta (30) dies, als efectes que preveuen l'article 9 del Decret 88/2005, de 29 d'abril, els articles 125 i 144 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica; l'article 36 de la Llei 21/2013, de 9 de desembre, d'avaluació ambiental, i el Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'impacte ambiental, en els mitjans següents:  
- Butlletí Oficial de la Província d'Alacant del 15.07.2020 (BOPA núm. 132).  
- Diari Oficial de la Generalitat Valenciana del 27.08.2020 (DOGV núm. 8892).  
- El diari Información d'Alacant del 17.07.2020.  
L'STIEMA, en virtut de l'article 144 del Reial decret 1955/2000, d'1 de desembre, va remetre als ajuntaments de Biar, Beneixama i Banyeres de Mariola, per a l'exposició en el tauler d'anuncis, la sol·licitud d'autorització i la de reconeixement, en concret, d'utilitat pública de la instal·lació, juntament amb la relació concreta i individualitzada dels béns i drets afectats pel projecte, a l'efecte de poder iniciar posteriorment el procediment d'expropiació forçosa del ple domini o per a la imposició de servitud de pas d'energia elèctrica, i els va requerir, una vegada finalitzat el període de publicitat, que li remeteren diligència acreditativa de l'exposició una vegada finalitzat el termini corresponent, que consta en l'expedient.  
  
L'anunci d'informació pública ha sigut publicat en el tauler d'anuncis de l'Ajuntament de Biar des del 17.07.2020 fins al 17.08.2020, i consta en l'expedient diligència de l'exposició al públic de data 14.09.2020.  
L'anunci d'informació pública ha sigut publicat en el tauler d'anuncis de la seu electrònica de l'Ajuntament de Banyeres de Mariola (expedient: 986040), i consta en l'expedient certificat de l'exposició al públic de data 03.09.2020, que va ser comunicada mitjançant escrit de data 07.02.2024 a l'TIEMA.  
L'anunci d'informació pública ha sigut publicat en el tauler d'anuncis de la seu electrònica de l'Ajuntament de Beneixama (expedient: 197/2020) des del 20.07.2020 a l'01.09.2020, i consta en l'expedient certificació de l'exposició al públic de data 07.02.2024.  
Així mateix, la documentació es va posar a la disposició del públic en general en la seu electrònica de la Generalitat, en el lloc d'internet https://cindi.gva.es/es/web/energia/valencia, en castellà, i https://cindi.gva.es/va/web/energia/valencia, en valencià.  
La documentació aportada, que es va sotmetre a informació pública, és la següent:  
- Projecte. Denominació: Planta fotovoltaica Beneixama Hive, de data 16.03.2020.  
- Projecte tècnic administratiu subestació Beneixama Hive 30/132 kV de data 26.03.2020.  
- Projecte de LAT aèria 132 kV S/C SET Beneixama Hive - SET Beneixama de data març de 2020.  
- Separates del projecte.  
- Estudi d'impacte ambiental.  
- Estudi d'integració paisatgística.  
- Relació de béns i drets afectats.  
Segona informació pública  
Arran dels condicionats imposats pels diferents organismes i administracions afectats, el promotor presenta una modificació del projecte de la infraestructura d'evacuació, que és sotmés a un nou període d'informació pública, durant el termini de vint (20) dies, als efectes que preveu l'article 9 del Decret 88/2005; la Llei 24/2013, de 26 de desembre, del sector elèctric; el Reial decret 1955/2000, d'1 de desembre; la Llei 21/2013, de 9 de desembre, d'avaluació ambiental, i el Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'impacte ambiental, en els mitjans següents:  
  
- Diari Oficial de la Generalitat Valenciana de data 22.05.2023 (DOGV 9600).  
L'STIEMA va remetre als ajuntaments de Biar i Beneixama, per a l'exposició en el tauler d'anuncis, per un període igual de temps, la sol·licitud d'autorització, i els va requerir que li remeteren diligència acreditativa de l'exposició una vegada finalitzat el termini corresponent, que consta en l'expedient.  
L'anunci d'informació pública ha sigut publicat en el tauler d'anuncis de la seu electrònica de l'Ajuntament de Biar (expedient: 881/2020) des del 26.05.2023 fins al 24.06.2023, i consta en l'expedient certificat de l'exposició al públic de data 27.06.2023.  
L'anunci d'informació pública ha sigut publicat en el tauler d'anuncis de la seu electrònica de l'Ajuntament de Beneixama (expedient: 375/2023) des del 24.05.2023 fins al 21.06.2023, i consta en l'expedient diligència de l'exposició al públic de data 08.11.2023.  
Així mateix, la documentació es va posar a la disposició del públic en general en la seu electrònica de la Generalitat, en el lloc d'internet https://cindi.gva.es/es/web/energia/valencia, en castellà, i https://cindi.gva.es/va/web/energia/valencia, en valencià.  
La documentació que es va sotmetre a informació pública va ser la següent:  
- Projecte infraestructura d'evacuació Projecte d'execució de la línia subterrània simple circuit a 132 kV SE Beneixama Hive-SE Beneixama.  
- Annex. Projecte de desmantellament de la línia subterrània simple circuit a 132 kV SE Beneixama Hive-SE Beneixama.  
- Estudi d'inundabilitat.  
- Separates dirigides a:  
o Ajuntament de Biar.  
o Ajuntament de Beneixama.  
o Confederació Hidrogràfica del Xúquer, OA.  
o Conselleria de Política Territorial, Obres Públiques i Mobilitat. Subdirecció General d'Infraestructura Verda, Paisatge i Gestió Territorial.  
o Conselleria d'Agricultura, Desenvolupament Rural, Emergència Climàtica i Transició Ecològica.  
o Conselleria de Política Territorial, Obres Públiques i Mobilitat. Direcció General d'Obres Públiques, Transports i Mobilitat Sostenible.  
  
o Federació d'Esports de Muntanya i Escalada de la Comunitat Valenciana. Grup de muntanya de Beneixama.  
  
Tercera informació pública  
El promotor presenta en data 02.10.2023 un nou projecte refós, pel fet que l'adaptació als condicionats establits pels diferents organismes corresponents a la segona informació pública suposen modificacions que es consideren substancials segons l'article 115.3 del Reial decret 1955/2000, d'1 de desembre, per la incorporació al projecte de la central fotovoltaica Beneixama Hive FV de noves parcel·les no incloses en els projectes anteriors. A conseqüència d'això s'ha efectuat una nova informació pública, a més de les consultes corresponents als òrgans afectats per a la modificació realitzada.  
  
En resposta a la sol·licitud realitzada pel promotor el 13.10.2023, l'STIEMA acorda en data 16.10.2023 l'aplicació a este expedient del procediment de la tramitació d'urgència, d'acord amb la Llei 39/2015, del procediment administratiu comú de les administracions públiques, per la qual es reduiran a la mitat els terminis establits per al procediment ordinari, excepte els relatius a la presentació de sol·licituds i recursos.  
  
La documentació presentada ha sigut objecte d'informació pública durant el termini de deu (10) dies, als efectes que preveu l'article 9 del Decret 88/2005, en els mitjans següents:  
- Diari Oficial de la Generalitat Valenciana de data 27.10.2023 (DOGV 9713).  
Així mateix, la documentació es va posar a la disposició del públic en general en la seu electrònica de la Generalitat, en el lloc d'internet https://cindi.gva.es/es/web/energia/valencia, en castellà, i https://cindi.gva.es/va/web/energia/valencia, en valencià.  
La documentació aportada, que es va sotmetre a informació pública, és la següent:  
- Projecte refós de construcció de la planta fotovoltaica Beneixama Hive 54,658 MWp / 49,90 MWn Biar (Alacant). Inclou com a annexos, entre altres, estudi hidrològic i estudi d'integració paisatgística.  
  
- Separates dirigides a:  
o Ajuntament de Biar.  
o Conselleria de Medi Ambient, Aigua, Infraestructures i Territori.  
  
  
Al·legacions  
Primera informació pública  
D'acord amb la documentació que consta en l'expedient, durant el tràmit de la primera informació pública s'han presentat dos al·legacions per part:  
o Comunitat de regants de la Vall de Beneixama.  
o Protectionist Galleries Systems, SL.  
Estes al·legacions s'han contestat per escrit i s'han notificat als al·legants, de conformitat amb l'article 83 de la Llei 39/2015, d'1 d'octubre, del procediment administratiu comú de les administracions públiques, siguen o no interessats en el procediment. Tenint en compte la tramitació posterior de l'expedient, s'han de considerar adequadament valorades pels òrgans administratius les al·legacions presentades.  
  
Segona informació pública  
D'acord amb la documentació que obra en l'expedient, durant el tràmit de la segona informació pública, s'han presentat tres al·legacions per les mercantils Renovalia Dos Aguas, SL, Renovalia Onil, SL, i Renovalia Tirig, SL. O., promotores de les centrals fotovoltaiques Beneixama 1, Beneixama 3 i Beneixama 4.  
Els tres al·legants manifesten l'existència de trams coincidents en el recorregut de les seues infraestructures d'evacuació amb la del projecte de Beneixama Hive FV i es posen a la disposició d'este últim promotor, que manifesta que s'ha acordat que les rases subterrànies de les línies d'evacuació es poden construir paral·leles i confrontants en els trams coincidents.  
Valorades les tres al·legacions, es considera que són els al·legants els que hauran d'adequar la seua evacuació per a realitzar-la de manera conjunta en els trams coincidents o pròxims a la de la central de Beneixama Hive, SL, a causa de l'estat de tramitació juridicoadministrativa dels projectes pertanyents a estos.  
Les al·legacions s'han contestat per escrit i s'han notificat als al·legants, de conformitat amb l'article 83 de la Llei 39/2015, d'1 d'octubre, del procediment administratiu comú de les administracions públiques, siguen o no interessats en el procediment, en data 13.02.2024.  
  
Tercera informació pública  
No s'han presentat al·legacions durant el tercer període d'informació pública ni s'ha personat acreditant la condició de persona interessada cap persona física ni jurídica.  
Condicionats d'afectats  
Conformement al procediment establit reglamentàriament, a fi que presenten conformitat o oposició a l'autorització sol·licitada i emeten, si era procedent, els oportuns condicionats tècnics al projecte tècnic de la instal·lació, es va remetre una separata del projecte de la instal·lació solar fotovoltaica i la infraestructura d'evacuació objecte d'esta resolució a les següents administracions, organismes i empreses de servici públic o d'interés general, els béns o els drets a càrrec seu dels quals pogueren ser afectats per esta, amb el resultat que, en síntesi, es detalla:  
  
Primera informació pública  
1. Direcció Territorial d'Alacant de la Conselleria d'Agricultura, Desenvolupament Rural, Emergència Climàtica i Transició Ecològica. Vies pecuàries.  
Consta informe d'esta, de data 15.05.2020, en el qual indica que, a més de vore's afectada la via pecuària corriol de Banyeres de Mariola, també hi ha una afecció no prevista a la via pecuària assagador de la Font de Sánchez, per la qual cosa s'ha de reflectir esta afecció en el projecte.  
El promotor presenta nova separata que l'STIEMA trasllada a la Direcció Territorial d'Alacant de la Conselleria d'Agricultura, Desenvolupament Rural, Emergència Climàtica i Transició Ecològica, que el 04.12.2020 emet informe favorable amb les condicions següents:  
«1. Durant els treballs de construcció s'hauran de guardar les mesures de seguretat per als usuaris d'estos béns de domini públic, garantir el seu pas en tot moment i posar a disposició, si és el cas, passos alternatius, així com la corresponent senyalística de seguretat.  
  
2. No podrà ser responsable esta conselleria de les incidències per als usuaris o per al bé de domini públic derivats de línia elèctrica o del seu ulterior manteniment.  
3. Tenint en compte la proximitat de terrenys de naturalesa forestal, s'haurà de tindre en consideració el que disposa el Decret 7/2004, de 23 de gener, del Consell de la Generalitat, pel qual aprova el plec general de normes de seguretat en prevenció d'incendis forestals que cal observar en l'execució d'obres i treballs que es realitzen en terreny forestal o en els seus voltants.»  
El promotor, mitjançant escrit de data 11.12.2020, mostra la seua conformitat amb este.  
2. Servici Territorial d'Obres Públiques d'Alacant:  
Consta un primer informe (n/exp. PCAR/2020/03/203) condicionat tècnic per a la instal·lació de la planta fotovoltaica en CV-804 en els termes municipals de Biar, Beneixama i Banyeres, de data 22.05.2020. El promotor respon a este mitjançant un escrit de data 04.11.2020  
  
Consta un segon informe d'idoneïtat favorable (n/exp. PCAR/2020/03/217) de data 11.06.2020 del mateix servici, sobre la viabilitat de la «central solar generadora Beneixama Hive».  
Mitjançant resolució del Servici Territorial d'Obres Públiques d'Alacant (Exp.: PCAR/2020/03/159) de data 01.07.2020, s'autoritza el creuament aeri de la carretera CV-81, PK 24+775, tots dos marges, terme municipal de Banyeres de Mariola, amb condicionants generals i condicionants particulars. El promotor aporta declaració responsable en la qual indica que este informe favorable ha sigut sol·licitat a esta administració, mitjançant la presentació d'un document tècnic/separata, el contingut del qual s'ajusta literalment, en la part afectada, al projecte de la línia aèria de 132 kV, així com que es declara la conformitat amb el condicionat establit.  
3. Direcció General de Cultura i Patrimoni:  
Mitjançant informe (exp.: 2020/0124-A (A-2019-178)) de data 05.06.2020, conclou que:  
«No hi ha afecció al patrimoni cultural en cap de les seues manifestacions, per la qual cosa, vist el precepte indicat i de conformitat amb l'informe dels servicis tècnics, s'informa favorablement als efectes patrimonials que preveuen l'art. 11 de la Llei 4/1998, d'11 de juny, del patrimoni cultural valencià, Projecte d'instal·lació solar FV de 49,9 Mwn (49,9 Mwp) situada en el municipi de Biar, promogut per Beneixama Hive SL.»  
4. Confederació Hidrogràfica del Xúquer, OA.  
Consta resolució d'autorització (exp. 2019AZ0673) de data 30.03.2020 per a l'encreuament de la línia elèctrica d'alta tensió («LAAT 132 kV S/C SET Beneixama HIVE- SET Beneixama»), en llit públic (riu Vinalopó i altres) i la seua zona de policia, termes municipals de Biar i Beneixama (Alacant). El promotor aporta declaració responsable en la qual indica que este informe favorable ha sigut sol·licitat a esta administració, mitjançant la presentació d'un document tècnic/separata, el contingut del qual s'ajusta literalment, en la part afectada, al projecte de la línia aèria de 132 kV S/C SET Beneixama Hive - SET Beneixama, així com que es declara la conformitat amb el condicionat establit.  
  
5. Direcció Territorial d'Alacant de la Conselleria d'Agricultura, Desenvolupament Rural, Emergència Climàtica i Transició Ecològica. Estructures agràries  
Consta informe (exp. BU 190/2020), de la Direcció Territorial d'Alacant de la Conselleria d'Agricultura, Desenvolupament Rural, Emergència Climàtica i Transició Ecològica, de data 24.07.2020, favorable des del punt de vista agronòmic, per no afectar de manera negativa l'activitat agrària.  
6. Ajuntament de Banyeres de Mariola:  
Acord de la Junta de Govern de l'Ajuntament de Banyeres de Mariola (exp. 0003/2020-GENOFT) de data 27.07.2020, en el qual presta la seua conformitat al fet que s'autoritze el tram de línia que afecta el terme municipal de Banyeres de Mariola. El promotor aporta declaració responsable en la qual indica que este informe favorable ha sigut sol·licitat a esta administració, mitjançant la presentació d'un document tècnic/separata, el contingut del qual s'ajusta literalment, en la part afectada, al projecte de la línia aèria de 132 kV, així com que es declara la conformitat amb el condicionat establit.  
7. Ajuntament de Biar.  
Informe dels servicis tècnics municipals de l'Ajuntament de Biar (exp. 66/2019) de data 07.10.2020, en el qual indica que s'han d'esmenar els aspectes que s'hi assenyalen.  
El promotor presenta el 04.11.2020 un escrit en el qual contesta cada un dels punts de l'informe citat, i hi afegix que es justificaran degudament quan se sol·licite la llicència d'obres.  
Posteriorment, se sol·liciten nous informes a l'ajuntament esmentat després de les modificacions dels projectes en la segona i tercera informació pública.  
8. Servici d'Infraestructura Verda i Paisatge:  
Informe (núm. expedient SIVP: EP 0501-560 IR/ca) del Servici d'Infraestructura Verda i Paisatge de la Direcció General de Política Territorial i Paisatge, de la Conselleria de Política Territorial, Obres Públiques i Mobilitat, de data 04.01.2022, en el qual indica que cal elaborar un nou estudi d'integració paisatgística que esmene totes les deficiències que es reflectixen en este informe.  
El promotor el 08.03.2022 presenta un nou estudi d'integració paisatgística.  
Arran d'este, el 12.04.2022 emet un informe (núm. expedient SIVP: EP 5378-153 NJ/ca), en el qual conclou que caldrà esmenar les consideracions realitzades, per a l'emissió d'informe favorable en matèria d'infraestructura verda i paisatge.  
Després de la presentació pel promotor de nova documentació d'esmena dels requeriments anteriors, en data 01.12.2022 s'emet un informe favorable en matèria d'infraestructura verda i paisatge per a la central fotovoltaica Beneixama Hive a Biar i les seues infraestructures d'evacuació. Igualment, s'indica que les mesures d'integració paisatgística s'han de traslladar al projecte d'execució, de manera concreta i precisa, en memòria, plans i pressupost, i la materialització d'estes s'assumirà en el desenvolupament de les instal·lacions.  
9. Servici de Gestió del Territori:  
El 15.12.2022 emet un informe desfavorable a l'estudi d'inundabilitat, el qual conclou que la central fotovoltaica Beneixama Hive no és viable, mentres que la línia d'evacuació no es considera compatible d'acord amb els criteris racionals d'ocupació del sòl, ateses les determinacions normatives d'aplicació i les cartografies oficials d'ordenació del territori.  
10. Subdirecció General de Medi natural i Avaluació Ambiental:  
  
Informe condicionat (exp. C-96/2022) de la Subdirecció General de Medi Natural i d'Avaluació Ambiental, de data 23.08.2022, traduït al castellà en data 22.09.2022.  
El promotor el 13.10.2022 aporta objeccions a l'informe anterior, arran del qual emet un nou informe (exp. C-96/2022) en data 03.11.2022, en el qual es considera correcta perquè seguisca la seua tramitació administrativa, sempre que es complisca la resta del condicionat de l'informe ja emés, amb les consideracions següents:  
1. Sobre la compensació de sòl rústic per pèrdua d'hàbitats: es mantindran els cultius existents en totes les zones possibles de les parcel·les cadastrals que no s'utilitzen. A més, s'adquiriran o arrendaran parcel·les de sòl agrícola amb la intenció de mantindre cultius de varietats tradicionals en una proporció d'almenys el 25 % de la superfície afectada i s'haurà de mantindre fins que finalitze la vida útil de la planta i es desmantelle. Per tant, per a esta compensació no computa la resta de la parcel·la sobre la qual no està previst executar instal·lacions, de manera que caldrà fer esta mesura sobre terrenys fora de la instal·lació.  
  
2. El pla de restauració preveurà, a més, la plantació d'exemplars arboris propis de la sèrie de vegetació adaptada al moment en què es realitze la restauració, en envàs forestal d'1-2 sabes, en la mateixa quantitat d'arbres que s'eliminaran per a les obres, i es prevorà un mínim del 15 % en reposició de falles. A més, s'inclouran les cures posteriors, la protecció de la planta, els regs d'establiment i els suports necessaris, durant almenys els tres anys següents a la plantació.  
  
El promotor mostra conformitat per mitjà d'un escrit de data 07.11.2022.  
De la resta d'organismes notificats no s'ha rebut contestació. Transcorregut el termini sense que conste resposta, d'acord amb la legislació aplicable, s'ha d'entendre que no hi ha cap objecció a les autoritzacions.  
  
Segona informació pública  
A causa dels condicionants indicats pels diferents organismes, el promotor presenta projectes modificats en data 08.11.2022, amb la transposició de les mesures proposades en els informes ja indicats.  
Pel fet que el canvi de traçat proposat es considera una modificació substancial, segons l'article 115.3 del Reial decret 1955/2000, d'1 de desembre, s'ha realitzat una nova informació pública del projecte, a més de les consultes corresponents als òrgans afectats per la modificació realitzada.  
1. Confederació Hidrogràfica del Xúquer, OA.  
Informe (n/r: 2020AM0173) de la Confederació Hidrogràfica del Xúquer, OA, de data 22.05.2023, en el qual es ratifica en el que ja s'ha informat i establix que:  
«Abans de l'execució de les obres, en cas que l'actuació es localitze en un llit públic o en la seua zona de policia (100 m de distància del marge més pròxim), s'obtinga l'autorització d'esta confederació hidrogràfica, d'acord amb el que preveu el text refós de la Llei d'aigües (RDL 1/2001 de 20 de juliol).  
[…]  
S'haurà de tindre en compte, quant a la inundabilitat, que la planta no se situe en zona de flux preferent, i així complir el que establixen els articles 9 bis, 9 ter i 14 bis, del Reglament del domini públic hidràulic».  
  
Així mateix, en el cas d'encreuament aeri:  
«haurà de tindre en compte el que establix l'article 127.2 del Reglament del domini públic hidràulic».  
Consta en l'expedient escrit de conformitat del promotor, de data 24.05.2023.  
2. Direcció General de Medi Natural i Avaluació Ambiental:  
Informe favorable (exp. C-96/2022), de data 23.06.2023 de la Direcció General de Medi Natural i Avaluació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica, amb el següent condicionat:  
· «Per discórrer quasi íntegrament la línia d'evacuació per camins existents es considera que l'afecció al terreny quant a erosió és acceptable.  
· En relació amb el tram que travessa terreny forestal estratègic s'haurà de mantindre i protegir la vegetació forestal tant arbòria com arbustiva present en els màrgens del camí.  
· A causa de la presència tant d'ofegabous com de tortuga de rierol en l'encreuament amb el riu Vinalopó, s'haurà de realitzar una prospecció prèvia per a detectar-ne la possible presència.  
· De qualsevol manera, els treballs s'hauran d'executar fora de la seua època de reproducció, des de principis de març fins a principis d'octubre.  
· D'altra banda, per a compensar els possibles efectes negatius sobre estos, s'haurà de realitzar una millora de l'entorn del llit del riu, 100 metres a cada costat del traçat de l'LSAT i en els dos màrgens. Per a fer-ho, s'haurà d'eliminar espècies invasores i residus que s'hi puguen trobar i efectuar plantacions d'espècies autòctones de ribera en els trams més degradats.»  
Consta en l'expedient escrit de conformitat del promotor, de data 30.06.2023.  
3. Direcció General d'Obres Públiques, Transports i Mobilitat Sostenible:  
Informe favorable de data 28.06.2023 (núm. inf. 84.237-5087) de la Direcció General d'Obres Públiques, Transports i Mobilitat Sostenible de la Conselleria de Política Territorial, Obres Públiques i Mobilitat, referent a les infraestructures públiques de transport de competència autonòmica; així mateix, assenyala que:  
«Els projectes constructius en les zones de domini públic i de protecció de la carretera CV-81, així com l'execució de les obres, hauran de ser autoritzats pel Servici Territorial d'Obres Públiques d'Alacant.»  
  
Consta en l'expedient escrit de conformitat del promotor, de data 03.07.2023.  
4. Servici d'Infraestructura Verda i Paisatge:  
Informe (núm. expedient SIVP: EP-2020/077 EC/ca) de data 26.09.2023 del Servici d'Infraestructura Verda i Paisatge, de la Direcció General d'Urbanisme, Paisatge i Avaluació Ambiental de la Conselleria de Medi Ambient, Aigua, Infraestructures i Territori, en matèria d'infraestructura verda i paisatge, favorable a la modificació i pla de desmantellament de la línia d'evacuació.  
Consta en l'expedient escrit de conformitat del promotor, de data 08.01.2024.  
De la resta d'organismes notificats no s'ha rebut contestació. Transcorregut el termini sense que conste resposta, d'acord amb la legislació aplicable, s'ha d'entendre que no hi ha cap objecció a les autoritzacions.  
  
Tercera informació pública  
Durant la instrucció del procediment es van remetre separates a les diferents administracions públiques, organismes o empreses de servici públic o de servicis d'interés general amb béns o drets a càrrec seu afectats per la instal·lació, per tal que en el termini de deu (10) dies presentaren la seua conformitat o oposició, amb el resultat següent:  
1. Direcció General de Medi natural i Animal:  
Informe (exp. C96/2022) de data 26.10.2023 de la Direcció General de Medi Natural i Animal, de la Conselleria de Medi Ambient, Aigua, Infraestructures i Territori, en el qual indica que és:  
«favorable per a la planta fotovoltaica Beneixama Hive, sempre que es complisquen les recomanacions, condicionants i mesures correctores que s'indiquen en el present informe i en els anteriorment emesos, així com en la declaració d'impacte ambiental.»  
En l'informe s'enumeren una sèrie d'observacions i de mesures correctores:  
1) A causa de l'afecció en la fragmentació del territori que suposarà la superfície ocupada per la planta solar, es recomana la disposició dels panells solars a manera d'illes de superfície no superior a 10 ha, i es disposaran corredors de vegetació entre illes, de manera que permeten crear un espai en mosaic que afavorisca la circulació de la fauna i el manteniment d'un ecosistema naturalitzat. Estos corredors de vegetació seran d'una amplària mínima de 6 metres.  
2) Es proposa la instal·lació de caixes niu per a quiròpters i aus, distribuïdes per la superfície de la planta solar. S'haurà de tindre en compte el seu manteniment i neteja anualment previ a l'època de nidificació.  
  
3) Es proposa la instal·lació de talaies per a atraure la presència de rapinyaires, distribuïts per la superfície de la planta solar.  
4) Durant la fase d'explotació poden aparéixer signes de compactació del sòl (redolaments, absència de vegetació, etc.), per la qual cosa es proposa realitzar un seguiment anual de l'efectivitat de les mesures de protecció del sòl adoptades en finalitzar la fase de construcció, mitjançant testimonis semisoterrats (erosió laminar real). Es durà a terme una identificació de superfícies en què realment l'erosió supera 10 t/ha.any. Es vigilarà l'aparició d'excavacions al peu dels mòduls i de reguerons, regalls o barrancs. I quan es done el cas, es farà un seguiment complementari després d'episodis de pluges intenses (>50 mm/dia).  
  
Consta en l'expedient escrit de conformitat del promotor, de data 08.01.2024.  
2. Servici de Gestió Territorial:  
Informe (n/ref. 20762\_03043\_R\_FTV) de data 24.11.2023, del Servici de Gestió Territorial, de la Direcció General d'Urbanisme, Paisatge i Avaluació Ambiental de la Conselleria de Medi Ambient, Aigua, Infraestructures i Territori, que considera que:  
«la instal·lació de la planta solar fotovoltaica Beneixama Hive és viable, conformement a les determinacions normatives del Pla d'acció territorial de caràcter sectorial sobre prevenció del risc d'inundació a la Comunitat Valenciana i la resta de normativa d'aplicació considerada en l'elaboració de l'informe.»  
Consta en l'expedient escrit de conformitat del promotor, de data 30.11.2023.  
3. Servici d'Infraestructura Verda i Paisatge:  
Informe (núm. expedient SIVP: EP-2020/077 HA/mje) de data 19.12.2023 del Servici d'Infraestructura Verda i Paisatge de la Direcció General d'Urbanisme, Paisatge i Avaluació Ambiental, de la Conselleria de Medi Ambient, Aigua, Infraestructures i Territori, favorable en matèria d'infraestructura verda i paisatge a la modificació de la central generadora. Respecte a les consideracions realitzades en l'informe del 01.12.2022, determina que s'ha de modificar el clos dels diferents recintes, després dels canvis en el disseny d'estos i en la distribució dels panells. A més, s'haurà de respectar tot l'arbratge existent (agrícola i forestal) que es trobe en les parcel·les associades a la planta fotovoltaica (estiguen dins o fora dels recintes) sobre els quals no es proposa la implantació de panells.  
En un principi, el promotor manifesta conformitat amb l'informe en data 22.12/2023.  
Posteriorment, en data 04.01.2024, el promotor posa objeccions al que s'indica sobre el clos en este informe, que són traslladades per part de l'STIEMA al servici esmentat.  
Este emet un nou informe (núm. expedient SIVP: EP-2020/077 HA/mje) en data 18.01.2024, en el qual indica que no s'observa cap inconvenient a la proposta de clos del promotor, es pronuncia de manera favorable en matèria d'infraestructura verda i paisatge, i es condiciona només al compliment de la mesura d'integració paisatgística de respecte de tot l'arbratge existent (agrícola i forestal) que es trobe en les parcel·les associades a la planta fotovoltaica (estiguen dins o fora dels recintes) sobre els quals no es proposa la implantació de panells.  
  
Consta en l'expedient escrit de conformitat del promotor, de data 22.01.2024.  
De la resta d'organismes notificats no s'ha rebut contestació. Transcorregut el termini sense que conste resposta, d'acord amb la legislació aplicable, s'ha d'entendre que no hi ha cap objecció a les autoritzacions.  
  
Avaluació ambiental  
En data 11.01.2023 es va emetre la declaració d'impacte ambiental, mitjançant Resolució del director general de Qualitat i Educació Ambiental, del projecte de planta solar fotovoltaica Beneixama Hive, SL, promoguda per Beneixama Hive, SL, en el terme municipal de Biar. Expedient: (1621430) 89/3369-ADR (DOGV 9537, 20.02.2023).  
Els condicionats que arreplega, d'acord amb la legislació ambiental, s'incorporen en el punt primer, relatiu a l'autorització administrativa prèvia, de la part dispositiva d'esta resolució.  
  
Mitjançant informe de dates 20.06.2023 i 30.11.2023, l'esmentada direcció general determina que els canvis de configuració en el projecte, en la mesura en què donen compliment a les condicions de la declaració d'impacte ambiental de la central i de l'òrgan substantiu, no fan necessari un nou pronunciament en matèria d'avaluació d'impacte ambiental.  
  
Implantació en sòl no urbanitzable  
Segons la redacció de l'article 202.4.a 4t de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, vigent en el moment de la sol·licitud del promotor de consideració de la central fotovoltaica com d'interés econòmic estratègic, es podrà eximir de la declaració d'interés comunitari en sòl no urbanitzable comú de les centrals fotovoltaiques que disposen d'informe favorable en matèria de paisatge i ordenació del territori i siguen considerades d'interés econòmic estratègic per les conselleries competents en medi ambient, territori i economia.  
  
Consta l'informe (núm. expedient OTP\_2020\_001) de la Direcció General de Política Territorial i Paisatge, de la Conselleria de Política Territorial, Obres Públiques i Mobilitat, de data 08.10.2020, que considera la instal·lació viable a l'efecte de l'article 202.4.a 4t de la LOTUP, i queda condicionada al compliment, o esmena, si és el cas, dels aspectes que assenyala este informe a l'efecte dels articles 4 a 10 d'esta llei. Així mateix, hauran de quedar justificats els resultats obtinguts de la participació pública en matèria de paisatge a fi d'incorporar-los a la valoració del paisatge que conté l'estudi d'integració paisatgística. El promotor presenta el 23.11.2020 un escrit de resposta a les consideracions de l'informe de la Direcció General de Política Territorial i Paisatge.  
  
Consten igualment informes de consideració com d'interés econòmic estratègic de la central fotovoltaica, en matèria de medi ambient, territori i economia, d'acord amb l'esmentat article 202.4.a 4t de la Llei 5/2014, de 25 de juliol (LOTUP).  
Evacuació i connexió a la xarxa  
La infraestructura d'evacuació, d'ús exclusiu, consta d'una subestació elevadora interior al parc fotovoltaic, denominada SET Beneixama Hive 30/132 kV de 50 MVA i una línia subterrània simple circuit a 132 KV de 10,742 km que la connecta a la xarxa elèctrica de distribució en la SET Beneixama de 132/220/400 kV, que s'ampliarà amb un nou camp de 132 KV, per a rebre la línia abans descrita.  
Garanties econòmiques i permisos d'accés i connexió a la xarxa  
Consta garantia econòmica número 031018V98 per a la tramitació de sol·licitud d'accés a la xarxa de distribució, depositada per Beneixama Hive, SL, el 04.05.2018 davant de l'Institut Valencià d'Administració Tributària, per a la planta fotovoltaica Beneixama Hive de 50 MW a Biar, per un import de cinc-cents mil euros (500.000 €) corresponents a una quantia equivalent a 10 €/kW instal·lats (segons normativa vigent en el moment de constitució de la garantia, tant per la quantia com per la definició de potència instal·lada), en virtut de l'article 66 bis del Reial decret 1955/2000, d'1 de desembre.  
Consta proposta de condicions tècniques d'Iberdrola Distribución Eléctrica (referència: 4338926734), de data 10.08.2018, corresponent a la sol·licitud de punt de connexió per a una potència de 49,9 MW realitzada pel promotor i acceptada per este el 25.09.2018.  
Consta acceptabilitat de l'operador del sistema, Red Eléctrica España (REE, d'ara en avant), de data 05.12.2018, per afecció a la xarxa de transport en la subestació de Beneixama 400 kV, per a l'accés a la xarxa de distribució de la nova instal·lació fotovoltaica Beneixama Hive de 49,9 MWins/MWnom (ref. DDS.DAR.18/3423). Esta va ser comunicada al promotor per Iberdrola Distribución Eléctrica (referència 8281264052), en data 07.01.2019.  
Consta escrit d'I-DE Redes Eléctricas Inteligentes, SAU (referència EXP-03-9038255682) de data 02.12.2022, pel qual emet per a la instal·lació Beneixama Hive FV permisos d'accés i connexió, en data 25.06.2020, per a una potència d'accés de 49,9 MW.  
A la vista del contingut i els pronunciaments dels permisos i informes, ha de considerar-se que les instal·lacions no generaran incidències negatives en el sistema elèctric.  
Acreditacions prèvies a la resolució  
L'agent promotor acredita la capacitat legal, tècnica i econòmica per a dur a terme el projecte, tal com establix l'article 121.3 del Reial decret 1955/2000.  
Igualment, acredita disposar dels permisos d'accés i connexió per a la instal·lació indicats anteriorment.  
Consta en l'expedient una proposta inicial de resolució de l'STIEMA, òrgan encarregat de la instrucció de l'expedient, així com una proposta definitiva conjunta del Servici d'Energies Renovables, Eficiència Energètica i Instal·lacions Radioactives i de la Subdirecció General d'Energia i Mines, que l'ha elevada a este centre directiu.  
  
Fonaments de dret  
Competència autonòmica i òrgan d'esta que ha de resoldre la sol·licitud  
La instrucció i la resolució d'este procediment administratiu corresponen a la Generalitat Valenciana, ja que la instal·lació elèctrica objecte d'este es troba íntegrament al territori de la Comunitat Valenciana i no està enquadrada en les que preveu l'article 3.13 de la Llei 24/2013, de 26 de desembre, del sector elèctric, que són competència de l'Administració general de l'Estat.  
D'acord amb el que disposa l'article 4.1.a i el punt 2 de la disposició addicional primera del Decret 88/2005, concordat amb el Decret 226/2023, de 19 de desembre de 2023, del Consell, pel qual s'aprova el Reglament orgànic i funcional de la Conselleria d'Innovació, Indústria, Comerç i Turisme, correspon a esta direcció general la resolució d'este procediment.  
Sobre la necessitat d'autoritzacions administratives del sector elèctric  
D'acord amb l'article 53.1 de la Llei 24/2013, de 26 de desembre, del sector elèctric, i amb l'article 7 del Decret 88/2005, la construcció de les instal·lacions de producció d'energia elèctrica requerix autorització administrativa prèvia i autorització administrativa de construcció, i pot efectuar-se'n la tramitació i la resolució de manera consecutiva, coetània o conjunta. D'acord amb l'incís a de l'article 3 del Decret 88/2005, de 29 d'abril, la instal·lació està classificada dins del grup primer.  
Sobre la necessitat de pronunciament d'avaluació d'impacte ambiental  
D'acord amb l'article 7 de la Llei 21/2013, de 9 de desembre, d'avaluació ambiental, i la Llei 2/1989, de 3 de març, de la Generalitat Valenciana, d'impacte ambiental, la instal·lació objecte d'este procediment constituïx un projecte sotmés a avaluació d'impacte ambiental.  
  
Sobre la necessitat de pronunciament respecte a la implantació en sòl no urbanitzable  
D'acord amb els articles 200 i 202 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, vigent durant la seua tramitació, concordants amb els articles 214 i 216 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge la instal·lació en qüestió, requerix una declaració d'interés comunitari (DIC).  
D'acord amb la redacció de l'article 202.4.a 4t de la llei esmentada, es podrà eximir de la DIC en sòl no urbanitzable comú de les centrals fotovoltaiques que disposen d'informe favorable en matèria de paisatge i ordenació del territori i siguen considerades d'interés econòmic estratègic per les conselleries competents en medi ambient, territori i economia.  
Procediment específic aplicable a esta sol·licitud  
Segons la disposició transitòria primera del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la reactivació econòmica urgent, els procediments que regula este decret llei, en tràmit a la seua entrada en vigor, es regiran per la normativa anterior. Per tant, al procediment objecte d'esta és aplicable el Decret 88/2005, de 29 d'abril, en la redacció original.  
Sobre l'abast material, el contingut i els requisits sectorials de les autoritzacions substantives elèctriques  
A més, d'acord amb l'article 21.5 de la Llei 24/2013, de 26 de desembre, formaran part de la instal·lació de producció les seues infraestructures d'evacuació, que inclouen la connexió amb la xarxa de transport o de distribució i, si és el cas, la transformació d'energia elèctrica.  
D'acord amb l'article 53.1.a de la Llei 24/2013, de 26 de desembre, del sector elèctric, l'autorització administrativa d'instal·lacions de generació no es podrà atorgar si el titular no ha obtingut prèviament els permisos d'accés i de connexió a les xarxes de transport o distribució corresponents.  
Este article disposa, a més, que les autoritzacions administratives d'instal·lacions de generació es podran atorgar per una potència instal·lada superior a la capacitat d'accés que figure en el permís d'accés. En este sentit, la disposició addicional primera del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, establix que les instal·lacions de generació d'electricitat amb una potència total instal·lada que supere la capacitat d'accés atorgada en el permís d'accés d'estes hauran de disposar d'un sistema de control coordinat per a tots els mòduls de generació i instal·lacions d'emmagatzematge que les integren, que impedisca que la potència activa que puga injectar a la xarxa supere esta capacitat d'accés.  
D'acord amb la redacció vigent de l'article 3 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, en el cas d'instal·lacions fotovoltaiques, la potència instal·lada serà la inferior entre les dos següents:  
a) La suma de les potències màximes unitàries dels mòduls fotovoltaics que configuren esta instal·lació, mesurades en condicions estàndard segons la norma UNE corresponent.  
b) La potència màxima de l'inversor o, si és el cas, la suma de les potències dels inversors que configuren esta instal·lació.  
Esta definició de potència instal·lada tindrà efectes per a les instal·lacions que, una vegada comencen a tramitar-se, encara no hagen obtingut l'autorització d'explotació definitiva, segons la disposició transitòria quinta del Reial decret 1183/2020, de 29 de desembre.  
D'acord amb l'apartat 2.A.4 de l'article 5 del Decret 88/2005, de 29 de novembre, en la sol·licitud d'autorització administrativa prèvia ha de justificar-se la necessitat de la instal·lació i que esta no genera incidències negatives en el sistema.  
Sobre la regulació aplicable en matèria de seguretat i qualitat industrials  
D'acord amb l'article 53.9 de la Llei 24/2013, de 26 de desembre, del sector elèctric, les instal·lacions de producció d'energia elèctrica hauran d'ajustar-se a les corresponents normes tècniques de seguretat i qualitat industrials, de conformitat amb el que preveu la Llei 21/1992, de 16 de juliol, d'indústria, i la resta de normativa que hi resulte aplicable.  
Com que la present sol·licitud es referix a una instal·lació elèctrica fotovoltaica que genera en baixa tensió i injecta a la xarxa elèctrica en alta tensió, són aplicables els reglaments de seguretat industrial següents:  
- El Reial decret 842/2002, de 2 d'agost, pel qual s'aprova el Reglament electrotècnic per a baixa tensió i les seues instruccions tècniques complementàries.  
- El Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries ITC-RAT 01 a 23.  
- El Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09.  
- La resta de disposicions tècniques aplicables.  
Sobre els requisits subjectius que ha d'acreditar la persona sol·licitant  
D'acord amb el que disposen l'article 53.4 de la Llei 24/2013, de 26 de desembre, del sector elèctric; l'article 131 del Reial decret 1955/2000, d'1 de desembre, i l'article 8 del Decret 88/2005, les persones sol·licitants d'autoritzacions d'instal·lacions de producció d'energia elèctrica han d'acreditar la capacitat legal, tècnica i economicofinancera exigible per a realitzar cada un dels projectes que presenten; tot això, sense perjuí del que preveu este últim en relació amb l'exempció d'acreditació d'estes capacitats que potestativament puga atorgar l'Administració per als qui estiguen exercint l'activitat.  
En consideració de tot això, complits els requisits i els procediments legals i reglamentaris establits en la legislació vigent aplicable, i en concret d'acord amb la Llei 24/2013, de 26 de desembre, del sector elèctric; el Reial decret 1955/2000, d'1 de desembre; el Decret 88/2005, de 29 d'abril, del Consell, en la redacció vigent en el moment de la sol·licitud, i altres disposicions d'aplicació general i particular en la present resolució, la Direcció General d'Energia i Mines, en l'àmbit de les competències que té atribuïdes, resol:  
  
  
Primer Autorització administrativa prèvia del projecte de central fotovoltaica Beneixama Hive FV, incloent-hi la infraestructura d'evacuació, fins a l'ST Beneixama 132 kV, titularitat d'I-DE Redes Eléctricas Inteligentes, SAU.  
Atorgar autorització administrativa prèvia a la mercantil BENEIXAMA HIVE, SL, per a la instal·lació d'una central elèctrica fotovoltaica i de la seua infraestructura d'evacuació, que es detalla a continuació:  
  
DADES GENERALS DE LA CENTRAL ELÈCTRICA AUTORITZADA I ACCÉS A LA XARXA  
  
DENOMINACIÓ Beneixama Hive FV  
TITULAR BENEIXAMA HIVE, SL  
TECNOLOGIA Fotovoltaica  
TERMES MUNICIPALS GRUPS (PROVÍNCIA) Biar (Alacant)  
TERMES MUNICIPALS D'EVACUACIÓ FINS AL PUNT DE CONNEXIÓ AMB LA XARXA (PROVÍNCIA) Biar i Beneixama (Alacant)  
POTÈNCIA NOMINAL INVERSORS   
(MW) 49,9  
POTÈNCIA PIC DELS MÒDULS FOTOVOLTAICS (MWp) 54,658 (59,031 bifacial)  
POTÈNCIA INSTAL·LADA (MW) (segons l'article 3, RD 413/2014) 49,9  
CAPACITAT D'ACCÉS A LA XARXA CONCEDIDA (MW) 49,9  
SISTEMA DE CONTROL COORDINAT DE POTÈNCIA Sí  
XARXA A LA QUAL ES CONNECTA: Distribució  
PUNT DE CONNEXIÓ AMB LA XARXA ST Beneixama 132 kV, titularitat d'I-DE Redes Eléctricas Inteligentes, SAU  
  
  
  
EMPLAÇAMENT DE LA PART DE LA CENTRAL AMB TANCAT PERIMETRAL  
  
Municipi: Biar Polígon 13 Parcel·la 1, 2, 7, 8, 13, 22, 9002, 9003, 9004, 9005, 9007, 9010  
 Polígon 14 Parcel·la 1, 2, 3, 4, 5, 6, 7, 8, 9, 11, 15, 16, 17, 18, 19, 20, 33, 81, 83, 84, 9006, 9007  
Nombre de zones 8  
Àrea superfície de tancat (m²) 812.380  
  
  
  
CARACTERÍSTIQUES ELÈCTRIQUES DE LA CENTRAL FOTOVOLTAICA DINS DEL TANCAT  
  
CAMP GENERADOR  
Nre. de mòduls FV 87.453  
Àrea unitària del mòdul (mm²) 2.465 × 1.134  
Potència unitària màxima (Wp) 625 (675 per a SIR 10 % i bifacialitat 80 %)  
Potència total mòdul (kWp) 54,658 (59,031 per a SIR 10 % i bifacialitat 80 %)  
Tipus de cèl·lules Silici monocristal·lí  
Cares actives dels mòduls Bifacial  
Angle de gir (°) +/- 46  
Orientació Nord-sud  
Tipus d'estructura Monofila amb seguiment a un eix  
Nre. seguidors 1.844 (449 d'un string de 27 mòduls, i 1.395 de dos strings de 27 mòduls.  
Ancoratge de l'estructura al terreny Clavament directe al terreny, sense fonamentació  
  
  
INVERSORS  
Nre. inversors 166 + 1  
Potència unitària nominal (kWn) 300 (potència màxima cos =1, 330)  
100 (potència màxima cos =1, 105)  
Potència total nominal (kWn) 49,9  
  
  
CONNEXIÓ MÒDULS - INVERSORS  
 Tipus 1 Tipus 2  
Nre. inversors 166 1  
Nre. mòduls/string 27 27  
Nre. strings/inversors 24-35 8  
Cablejat 6-10 mm² tipus ZZ-F/H1Z2Z2-K 6-10 mm² tipus ZZ-F/H1Z2Z2-K  
  
  
CENTRES DE TRANSFORMACIÓ  
Nre. 6  
Connexió inversor-CT Cables d'alumini armats i aïllament 0,6/1 KV de secció  
 240 o 300 mm2.  
Nre. inversors / CT 28 el CT TX01, TX02, TX04 i TX 05; 29 el CT TX03 i 25 el CT TX06  
Tipologia Cel·les SF6 (2 de línia i 1 de protecció)  
Potència trafo (kVA) ONAN 9.000  
Tensió nominal (kV) 0,8/30  
Transformador SSAA 5 kVA  
  
  
INTERCONNEXIÓ INTERNA  
Tipologia línies Subterrània  
Tensió nominal cable U0/Un (kV) 18/30  
Cablejat Al 12/ 30 kV RH5Z1-OL protecció XLPE+H16  
Característiques de la interconnexió entre centres de transformació Tram 1 (inici CT01, fi CT02): 570 m, cable 3 x 1 x 240 mm²  
Tram 2 (inici CT02, fi SET): 1.606 m, cable 3 x 1 x 630 mm²  
Tram 3 (inici CT03, fi CT05): 615 m, cable 3 x 1 x 240 mm²  
Tram 4 (inici CT05, fi SET): 934 m, cable 3 x 1 x 630 mm²  
Tram 5 (inici CT04, fi CT06): 1.384 m, cable 3 x 1 x 240 mm²  
Tram 6 (inici CT06, fi SET): 447 m, cable 3 x 1 x 630 mm²  
  
  
En el plànol que consta en l'annex I es reflectix la zona delimitada per tancament per a ocupació pels grups convertidors d'energia solar a electricitat, així com les coordenades geogràfiques que la definixen.  
  
INFRAESTRUCTURA D'EVACUACIÓ D'ÚS EXCLUSIU FINS AL PUNT D'ACCÉS I CONNEXIÓ AMB LA XARXA DE DISTRIBUCIÓ  
  
ST Beneixama Hive 30/132 kV  
Municipi: Biar Polígon: 14 Parcel·la: 16  
Relació   
transformació 30/132 kV  
Parc de 132 kV: Instal·lació intempèrie  
Una (1) posició de transformador, eixida de línia, compost pels equips següents:  
- Un (1) interruptor de potència trifàsic 145 kV, 2000 A, 40 kA  
- Un (1) seccionador amb connexió a terra trifàsic 145 kV, 2000 A, 40 kA  
- Un (1) seccionador sense connexió a terra trifàsic 145 kV, 2000 A, 40 kA  
- Sis (6) parallamps 108 kV, 10 kA  
- Tres (3) transformadors de tensió, 145 kV, 40 kA  
- Tres (3) transformadors de corrent, 145 kV, 40 kA  
- Un (1) transformador de potència de les característiques següents:  
o Tensió del debanament primari 132 kV  
o Tensió del debanament secundari 30 kV  
o Potència nominal 50 MVA  
o Configuració: Transformador trifàsic  
o Grup de connexió: YNd11  
o Refrigeració ONAN / ONAF  
  
Parc de 30 kV: Instal·lació interior  
Configuració simple barra, amb els equips següents:  
- Tres (3) parallamps 36 kV, 10 kA  
- Un (1) seccionador trifàsic 36 kV, 360 A, 25 kA  
- Una (1) reactància de connexió a terra, 36 kV, 500 A, 30s  
- Un (1) transformador de servicis auxiliars, 30/0,40 kV 150 kVA  
- Un conjunt de cel·les de 30 kV, 25 kA:  
o Quatre (4) cel·les d'eixida de línia  
o Una (1) cel·la de transformador de potència  
o Una (1) cel·la de transformador de SSAA  
o Una (1) cel·la de mesura  
  
  
  
LÍNIA 132 kV ST BENEIXAMA HIVE - ST BENEIXAMA  
CARACTERÍSTIQUES GENERALS  
Tipus d'instal·lació Línia elèctrica subterrània  
Categoria (segons el Reial decret 223/2008) Primera  
Sistema Corrent altern trifàsic  
Freqüència (Hz) 50  
Tensió nominal (kV eficaç) 132  
Tensió més elevada de la xarxa (kV eficaç) 145  
Municipis afectats Biar i Beneixama  
Província afectada Alacant  
Polígons i parcel·les afectades Biar Polígon 1, parcel·la 9010  
 Polígon 14: Parcel·les 16, 9004 i 9005  
 Polígon 16: Parcel·les: 77, 9004, 9005, 9006, 9007 i 9008  
 Polígon 17, parcel·la 9019  
 Polígon 18: Parcel·les: 9011 i 9016  
 Polígon 19, parcel·la 9006  
 Beneixama Polígon 3, parcel·la 9007  
 Polígon 4, parcel·la 31  
 Polígon 5: Parcel·les 9002, 9005, 9007 i 9012  
 Polígon 7, parcel·la 9012  
Origen instal·lació ST BENEIXAMA HIVE  
Final instal·lació ST BENEIXAMA, propietat d'I-DE Redes Eléctricas Inteligentes, SAU  
Longitud (m) 10.742 (7.948 a Biar i 2.794 a Beneixama)  
Tipus de conductor de fase RHZ1 - RA + 2 OL 76/132 kV 1 x 400 Kal + H120  
Tipus de canalització Rasa entubada formigonada  
Nre. de circuits 1  
Nre. de conductors per fase 1  
Tipus de connexió de les pantalles a terra Single-point / cross-bonding  
Material conductor de fase Alumini  
Material de la pantalla metàl·lica Fils de coure  
Secció total conductor de fase (mm²) 400  
Secció de la pantalla (mm²) 120  
Grossària coberta exterior cable (mm) 3,1  
Intensitat admissible (A) 505  
  
  
  
  
En el plànol que consta en l'annex II es reflectix la infraestructura d'evacuació.  
  
PRESSUPOSTOS DE LES INSTAL·LACIONS  
  
Pressupost d'execució (€) 73.187.015,92 (14.365.760,14 central fotovoltaica + 5.424.389,17 línia + 1.578.403,61 subestació)  
  
  
Esta autorització s'atorga condicionada al compliment de les determinacions que es reflectixen en els condicionats imposats per les diferents administracions i organismes i que ha acceptat la persona titular d'esta autorització. Entre estes, destaquen les següents:  
  
Infraestructura Verda i Paisatge  
· Respecte de tot l'arbratge existent (agrícola i forestal) que es trobe en les parcel·les associades a la planta fotovoltaica (estiguen dins o fora dels recintes) sobre els quals no es proposa la implantació de panells.  
  
Medi Natural i Avaluació Ambiental  
· Respectar els bancals i ribassos existents per a evitar episodis d'erosió i pèrdua de sòl. Com que segons el risc d'erosió potencial de la Comunitat Valenciana per a la zona classificada per l'antiga COPUT (1992) es considera Moderada, (15-40 tm/ha/any). I segons la classificació de l'erosió potencial del PATFOR per a la zona, es considera entre moderada (10-50 tm/ha/any) i alta (50-200 tm/ha/any). Pel qual haurà de mantindre la capa fèrtil del sòl, la qual no es podrà retirar.  
  
· D'acord amb el punt anterior, s'haurà de fer el mínim moviment de terres i compactació de sòl amb la finalitat de disminuir les afeccions a este. Per això, caldrà emprar sistemes de clavament directe sense fonamentacions, sempre que la geologia ho permeta, i que no requerisquen anivellament, desmunt, condicionament topogràfic, esplanació o anivellament d'este.  
· Tenint en compte els efectes de l'escorrentia de les plaques sobre el sòl, produïda tant per la pluja com per la neteja, que podria provocar l'aparició de solcs o regalls d'erosió baix les línies d'estes, s'hauran de proposar mesures que eviten o reduïsquen estos problemes, com ara efectuar una canalització que arreplegue estes aigües i el seu depòsit de manera més dispersa o bé les acumule o redirigisca per a l'ús posterior. Si és el cas, es podrà mantindre una capa de mulch amb restes de vegetació o palla, de manera que es dissipe l'energia cinètica de les gotes de pluja i s'evite l'erosió per esguitada i erosió laminar.  
  
· En el procés de desmantellament de la planta solar es recorda que no haurà de quedar cap element artificial en l'enclavament i que s'haurà de restaurar el sòl afectat de manera que es garantisquen els usos anteriors al canvi d'ús del sòl.  
· Es respectarà la topografia existent, en este cas, un terreny amb pendents molt baixes, i s'intentarà fer la mínima interacció amb el sòl, i atenent especialment la trobada amb els terrenys confrontants.  
· La instal·lació s'adaptarà al parcel·lari i al patró del paisatge, que en este cas resulta ser camps de cultiu, principalment en secà, que presenta una marcada direccionalitat, i es respectarà l'estructura dels camins existents. Mentres resulte tècnicament possible, l'alineació dels mòduls fotovoltaics adoptarà la direccionalitat dels cultius preexistents.  
  
· Quant a la mesura d'integració proposada per al perímetre, consistent a plantar oliveres en una franja perimetral de 5 metres d'ample, es buscarà l'adaptació en el patró de plantació del paisatge circumdant, i es procurarà l'ocupació amb la plantació de la màxima superfície de sòl possible entre el límit de la parcel·la i els panells solars, de manera que no es limite a una única línia d'arbres i s'amplie esta franja a on resulte necessari per a este fi (atenent, tanmateix, les mesures correctores imposades per altres estudis sectorials). Este arbratge s'haurà de mantindre en bon estat durant la vida útil de la planta fotovoltaica.  
  
· La planta s'instal·larà en una superfície ocupada pel vedat de caça A-10062 (els Plans de Biar); en conseqüència, es recomana informar els titulars del canvi d'ús del sòl, de l'activitat que es desenvoluparà i de les implicacions que puga tindre a l'efecte de l'article 39 de la Llei 13/2014, de 27 de desembre, de caça de la Comunitat Valenciana.  
· Segons la Resolució de 31 d'agost de 2020, del director general del Medi Natural i Avaluació Ambiental, per la qual s'actualitza l'annex de l'Orde d'11 de juny de 2009, de les directrius extraordinàries per a l'aprofitament, la gestió i el control del conill de muntanya, relatiu a la llista de termes municipals afectats per la superpoblació de conills, la planta fotovoltaica s'instal·larà en un municipi que es troba inclòs en esta llista. Per este motiu, el moviment de terres en la fase d'obres i la instal·lació en si podrien fomentar o agreujar els danys que es puguen produir en camps o infraestructures, i en este cas s'han d'adoptar les mesures de control que disposa l'orde esmentada, amb consideració especial de l'article 14.  
· Per a evitar la col·lisió d'aus contra el clos de la planta solar, especialment per a les aus catalogades presents en la zona (terrerola, sebel·lí, cotoliu, calandra, etc.), s'han de col·locar plaques metàl·liques o d'un material plàstic fabricat en poliestiré o similar, de color blanc i acabat mat de 20x20 cm, que s'hauran de situar en els espais entre suports. Es col·locarà almenys una placa per obertura. Estes plaques s'han de revisar anualment i s'han de reposar les que puguen haver-se després, per a evitar, així, la pèrdua d'eficàcia de la mesura anticol·lisió. A més, es farà un seguiment de la mortalitat d'aus a causa de col·lisió amb la tanca durant, almenys, els primers cinc anys de funcionament de la planta i cada any s'enviarà el resultat a l'òrgan ambiental competent.  
  
· S'haurà de realitzar una prospecció prèvia abans de l'inici de les obres per a descartar que es localitzen prop de l'àmbit del projecte les quatre espècies prioritàries de fauna indicades.  
· Es proposa la instal·lació de reposadors per a aus rapaces en els terrenys de la planta fotovoltaica i els voltants.  
· Sobre la compensació de sòl rústic per pèrdua d'hàbitats: es mantindran els cultius existents en totes les zones possibles de les parcel·les cadastrals que no s'utilitzen. A més, s'adquiriran o arrendaran parcel·les de sòl agrícola amb la intenció de mantindre cultius de varietats tradicionals en una proporció d'almenys el 25 % de la superfície afectada i s'haurà de mantindre fins que finalitze la vida útil de la planta i es desmantelle. Per tant, per a esta compensació no computa la resta de la parcel·la sobre la qual no està previst executar instal·lacions, de manera que caldrà fer esta mesura sobre terrenys fora de la instal·lació.  
  
· La vigilància per part de la Direcció d'Obra Ambiental i l'aplicació de mesures preventives i correctores que es proposen hauran de ser suficients per a assegurar la compatibilitat.  
· Abans de la instal·lació s'haurà d'acreditar que no hi ha cap olivera amb 3,5 m de perímetre o superior i, en cas que n'hi haja, s'haurà de respectar l'exemplar i el perímetre de 15 metres de diàmetre al voltant de cada exemplar.  
· El pla de restauració preveurà, a més, la plantació d'exemplars arboris propis de la sèrie de vegetació adaptada al moment en què es realitze la restauració, en envàs forestal d'1-2 sabes, en la mateixa quantitat d'arbres que s'eliminaran per a les obres, i es prevorà un mínim del 15 % en reposició de falles. A més, s'inclouran les cures posteriors, la protecció de la planta, els regs d'establiment i els suports necessaris, durant almenys els tres anys següents a la plantació.  
  
· En relació amb la línia d'evacuació, el tram que travessa terreny forestal estratègic s'haurà de mantindre i protegir la vegetació forestal tant arbòria com arbustiva present en els màrgens del camí.  
  
· A causa de la presència tant d'ofegabous com de tortuga de rierol en l'encreuament amb el riu Vinalopó, s'haurà de realitzar una prospecció prèvia per a detectar-ne la possible presència.  
· De qualsevol manera, els treballs s'hauran d'executar fora de la seua època de reproducció, des de principis de març fins a principis d'octubre.  
· D'altra banda, per a compensar els possibles efectes negatius sobre estos, s'haurà de realitzar una millora de l'entorn del llit del riu, 100 metres a cada costat del traçat de l'LSAT i en els dos màrgens. Per a fer-ho, s'haurà d'eliminar espècies invasores i residus que s'hi puguen trobar i efectuar plantacions d'espècies autòctones de ribera en els trams més degradats.  
· A causa de l'afecció en la fragmentació del territori que suposarà la superfície ocupada per la planta solar, es recomana la disposició dels panells solars a manera d'illes de superfície no superior a 10 ha, i es disposaran corredors de vegetació entre illes, de manera que permeten crear un espai en mosaic que afavorisca la circulació de la fauna i el manteniment d'un ecosistema naturalitzat. Estos corredors de vegetació seran d'una amplària mínima de 6 metres.  
· Es proposa la instal·lació de caixes niu per a quiròpters i aus, distribuïdes per la superfície de la planta solar. S'haurà de tindre en compte el seu manteniment i neteja anualment previ a l'època de nidificació.  
  
· Es proposa la instal·lació de talaies per a atraure la presència de rapinyaires, distribuïts per la superfície de la planta solar.  
· Durant la fase d'explotació poden aparéixer signes de compactació del sòl (redolaments, absència de vegetació, etc.), per la qual cosa es proposa realitzar un seguiment anual de l'efectivitat de les mesures de protecció del sòl adoptades en finalitzar la fase de construcció, mitjançant testimonis semisoterrats (erosió laminar real). Es durà a terme una identificació de superfícies en què realment l'erosió supera 10 t/ha.any. Es vigilarà l'aparició d'excavacions al peu dels mòduls i de reguerons, regalls o barrancs. I quan es done el cas, es farà un seguiment complementari després d'episodis de pluges intenses (>50 mm/dia).  
  
Declaració d'impacte ambiental  
En data 11.01.2023 s'emet la declaració d'impacte ambiental del projecte de planta solar fotovoltaica Beneixama Hive, SL, en el terme municipal de Biar (89/8153-IUG), amb el condicionat següent:  
i) Condicions generals.   
1) El promotor ha de complir totes les mesures preventives i correctores previstes en l'EsIA, el projecte tècnic i la resta de documentació que hi ha en l'expedient, així com les acceptades després de la informació pública o contingudes en la informació complementària, sempre que no contradiguen el que s'establix en esta resolució.  
2) Es recorda el compliment de tota la legislació rellevant que siga aplicable, i que afecte els elements del medi que arreplega esta resolució.  
ii) Condicions relatives a mesures preventives, correctores i compensatòries per als impactes més significatius.  
1) Per a reduir l'erosió hídrica de la pluja i mantindre l'estrat en condicions adequades per a una bona infiltració, es mantindrà la vegetació existent en les zones no ocupades pels mòduls es plantarà vegetació anàloga a l'existent amb inclusió d'espècies arbustives i arbòries, sense ús d'herbicides.  
2) Prèviament al començament de les obres, s'haurà de comprovar la inexistència de nius o ventrades d'espècies protegides mitjançant prospeccions dutes a terme per tècnics especialitzats. En cas que es detecte l'existència de nius o ventrades, es pararan les activitats i se n'informarà l'agent mediambiental de la zona perquè dispose les actuacions necessàries per a la seua millor conservació.  
3) Durant les fases de construcció i funcionament, i quan es facen les tasques de manteniment, s'haurà de complir el que establix el Decret 7/2004, de 23 de gener, per a previndre incendis forestals durant l'execució d'obres i treballs que es realitzen en terreny forestal o en els voltants.  
4) Si durant l'execució de les obres es troben restes paleontològiques, arqueològiques o etnogràfiques, el promotor haurà de posar el fet en coneixement de la Conselleria de Cultura de manera immediata, i adoptar les mesures pertinents per a protegir-les i conservar-les, d'acord amb el que preveuen els articles 63 i 65 de la Llei 4/1998, d'11 de juny, del patrimoni cultural valencià.  
5) Es disposarà de zones impermeabilitzades i d'un sistema d'arreplega de possibles fugues d'olis i combustibles, procedents de la maquinària i de les estructures que es generen durant l'execució de l'obra. Els residus que es generen en qualsevol de les fases del projecte els hauran de gestionar, d'acord amb la seua naturalesa i perillositat, empreses autoritzades. S'establiran zones d'apilament temporal per als materials provinents dels moviments de terra i desbrossament, excloent-ne per a això les zones amb el risc d'inundació i evitant l'augment dels pendents del terreny.  
6) No podran utilitzar-se herbicides, plaguicides, insecticides, rodenticides o altres productes químics que, per les seues característiques, provoquen pertorbacions en els sistemes vitals de la fauna. Tampoc s'utilitzarà en el procés de neteja dels mòduls fotovoltaics cap mena de sabó, dissolvent o substància que puga contaminar el sòl o l'aqüífer.  
  
7) Haurà de sol·licitar les corresponents autoritzacions demanials per a l'encreuament subterrani de les vies pecuàries que travesse la línia.  
8) Es durà a terme un pla de seguiment específic de l'avifauna durant la vida útil de la instal·lació. En concret, s'analitzarà l'ús de l'espai per les aus estepàries protegides presents en la zona.  
9) Les accions incloses en el Programa de vigilància i seguiment ambiental s'han de documentar a l'efecte d'acreditar l'adopció i l'execució de les mesures preventives i correctores proposades i la comprovació de l'eficàcia d'estes. La documentació ha d'estar a la disposició de les autoritats competents.  
10) Finalitzada la vida útil de la instal·lació fotovoltaica, l'emissió de l'autorització administrativa de tancament definitiu de la central obligarà el promotor a desmantellar-la.  
La persona titular de l'autorització tindrà els drets, els deures i les obligacions que arreplega el títol IV de la Llei 24/2013, de 26 de desembre, del sector elèctric, i el desplegament reglamentari d'esta; en particular, els que establixen els articles 6 i 7 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus. En tot cas, la mercantil ha d'observar els preceptes, les mesures i les condicions que s'establisquen en la legislació aplicable en cada moment a l'activitat de producció d'energia elèctrica.  
L'incompliment de les condicions i els requisits que establix l'autorització o la variació substancial dels pressupostos que han determinat que s'atorgue podran ocasionar que es revoque.  
D'acord amb el paràgraf segon de l'article 53.6 de la Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, esta autorització s'atorga, sense perjuí de les concessions, les autoritzacions, les llicències i els permisos, tant públics com privats, que haja d'obtindre necessàriament la part titular, d'acord amb altres disposicions que resulten aplicables, i, especialment, les relatives a l'ordenació del territori i al medi ambient. En tot cas, esta autorització s'emet sense perjuí de tercers i no afecta els drets particulars. I, en concret, caldrà l'obtenció de la corresponent concessió o autorització d'ocupació de la via pecuària assagador de la Font de Sanchet, necessàries segons la Llei 3/2014, d'11 de juliol, de la Generalitat, de vies pecuàries de la Comunitat Valenciana, així com l'obtenció de la concessió demanial dels camins públics situats en les parcel·les 9006, 9007 del polígon 14 i parcel·les 9004, 9002, 9010, 9003, 9005 i 9007 del polígon 13 de Biar.  
  
Les instal·lacions de producció d'energia elèctrica autoritzades hauran d'inscriure's en el Registre administratiu d'instal·lacions de producció d'energia elèctrica, amb una acreditació prèvia del compliment dels requisits i segons el procediment establit reglamentàriament.  
  
  
Segon Autoritzacions administratives de construcció de les instal·lacions autoritzades en el punt primer.  
Atorgar les autoritzacions administratives de construcció per a les instal·lacions descrites en el punt primer d'esta resolució, sobre la base dels projectes d'execució i els annexos que es detallen a continuació i que consten en l'expedient instruït:  
- Projecte refós de construcció de la planta fotovoltaica Beneixama Hive 54,658 MWp/49,90 MWn Biar (Alacant), amb núm. de document SFC-4994-HYM-2606, revisió 03, firmat per la persona tècnica projectista en data 29.09.2023.  
- Projecte d'execució de la línia subterrània simple circuit a 132 kV SE Beneixama Hive-SE Beneixama, amb núm. de document 3LN220108, firmat per la persona tècnica projectista en data 21.03.2023.  
- Projecte tècnic administratiu Subestació Beneixama Hive 30/132 kV, de data 09.03.2020 i addenda al projecte tècnic administratiu subestació Beneixama Hive 30/132 kV revisió 1, de data 20.10.2022, firmat per la respectiva persona tècnica projectista.  
Tots els documents disposen de les respectives declaracions responsables, firmades per la persona tècnica projectista, segons l'article 53.1.b de la Llei 24/2013, de 26 de desembre, del sector elèctric, i al que indica la Resolució de 22.10.2010, de la Direcció General d'Energia, publicada en el DOGV núm. 6389 de data 03.11.2010.  
Esta autorització habilita les persones titulars d'esta a construir les instal·lacions, sempre que complisquen els requisits tècnics exigibles i d'acord amb les condicions següents:  
  
1. Les instal·lacions s'han d'executar segons el projecte o els projectes presentats, els annexos i addendes, si és el cas, i d'acord amb els condicionants tècnics establits per les administracions públiques, els organismes i les empreses de servici públic o d'interés general afectats per les instal·lacions presents i que ha acceptat la part sol·licitant. En cas que, per a fer-ho, siga necessari introduir modificacions en la instal·lació respecte de la documentació presentada, la persona titular d'esta autorització ha de sol·licitar a este òrgan l'autorització corresponent prèviament a l'execució, llevat que es tracte de modificacions no substancials.  
2. Les instal·lacions que s'executaran han de complir, en tot cas, el que establix el Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les instruccions tècniques complementàries ITC-LAT 01 a 09; el Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les instruccions tècniques complementàries ITC-RAT 01 a 23, i el Reial decret 842/2002, de 2 d'agost, pel qual s'aproven el Reglament electrotècnic per a baixa tensió i les instruccions tècniques complementàries.  
3. La central elèctrica objecte d'esta resolució, d'acord amb la potència instal·lada d'esta ha de complir les prescripcions tècniques i d'equipament que, sobre esta qüestió, establix l'article 7 del Reial decret 413/2014, de 6 de juny, i la resta de normativa de desplegament, sobre requisits de resposta davant de buits de tensió, adscripció a un centre de control de generació, telemesurament en temps real i la resta d'obligacions que establix la regulació del sector elèctric per al tipus d'instal·lacions en què estes s'enquadren.  
4. Segons l'article 28 del Reial decret llei 8/2023, de 27 de desembre, pel qual s'adopten mesures per a afrontar les conseqüències econòmiques i socials derivades dels conflictes a Ucraïna i Orient Pròxim, així com per a pal·liar els efectes de la sequera, el promotor podrà sol·licitar, en un termini no superior a 3 mesos des de l'obtenció d'esta autorització administrativa de construcció, l'extensió del termini per a complir la fita que arreplega l'article 1.1.b 5t del Reial decret llei 23/2020, de 23 de juny, d'obtenció de l'autorització d'explotació definitiva, sense que en cap cas el termini total per a disposar de l'autorització administrativa d'explotació supere els 8 anys. En esta sol·licitud s'ha d'indicar, almenys:  
o el semestre de l'any natural en què la instal·lació obtindrà l'autorització administrativa d'explotació i  
o el compromís d'acceptació expressa de la impossibilitat d'obtenció de l'autorització administrativa d'explotació provisional o definitiva, ni de la inscripció prèvia o definitiva en el registre administratiu d'instal·lacions de producció d'energia elèctrica amb anterioritat a l'inici del semestre indicat.  
5. D'acord amb l'article 131 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, el període d'execució de les instal·lacions no serà superior a catorze (14) mesos, el qual es comptarà des de l'endemà de l'obtenció de les necessàries llicències i permisos, i caldrà comunicar l'inici de les obres a l'òrgan que dicta la present resolució. No obstant això, abans que finalitze, se'n podrà sol·licitar una ampliació concreta amb una sol·licitud motivada davant d'este òrgan, que s'haurà d'acompanyar, a este efecte, de la documentació justificativa de la demora i del cronograma de treballs previstos per al nou termini sol·licitat.   
Les pròrrogues de dates o ampliacions de terminis s'atorgaran quan estiguen degudament motivats tant els retards produïts, sempre que no siguen imputables a la persona titular de l'autorització, com les noves dates o terminis que se sol·liciten, i no es perjudiquen tercers.  
En cap cas podran atorgar-se pròrrogues o ampliacions de termini que vagen més enllà de les dates de caducitat dels permisos d'accés i de connexió a la xarxa, de les declaracions o els informes d'impacte ambiental per a l'inici de les obres o imposades per actes de selecció en els diferents procediments en concurrència competitiva que establix la regulació del sector elèctric.  
Tampoc caldrà atorgar-les quan la part peticionària pretenga demorar la presentació del projecte tècnic o l'execució i la posada en marxa d'este per no haver disposat o mantingut la capacitat financera exigida per a la realització, o l'entrada en funcionament de la instal·lació es considere que no ha d'ajornar-se perquè afecta la garantia de subministrament, les necessitats de les persones consumidores o el funcionament correcte del sistema elèctric.  
La caducitat dels permisos d'accés i connexió a la xarxa suposarà la caducitat de les autoritzacions administratives previstes en la legislació del sector elèctric que s'hagen atorgat i la necessitat d'obtindre'n de noves per a les mateixes instal·lacions, sense perjuí que puguen convalidar-se certs tràmits, les quals només es podran tornar a atorgar després de l'obtenció dels nous permisos d'accés i connexió per part dels agents gestors i titulars, respectivament, de les xarxes.  
  
Les autoritzacions administratives caducaran quan ho facen les habilitacions de qualsevol mena o denominació vinculades a l'ocupació del sòl o edificacions.  
En tot cas, s'haurà de complir amb el termini establit per a l'acreditació de l'obtenció de l'autorització d'explotació definitiva establit en l'article 1 del Reial decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica, sense perjuí de l'extensió excepcional que preveu l'article 28 del Reial decret llei 8/2023, de 27 de desembre.  
  
Tot això, tenint en compte el que indica l'article 43 o 47, segons el cas, de la Llei 21/2013, de 9 de desembre, d'avaluació ambiental, respecte a la vigència de la declaració d'impacte ambiental o informe d'impacte ambiental.  
6. D'acord amb l'article 43.1 de la Llei 21/2013, de 9 de desembre, d'avaluació ambiental, l'agent promotor ha de comunicar a l'òrgan ambiental la data de començament de l'execució del projecte.  
Per als treballs que es realitzen en terreny forestal o a una distància inferior o igual a 100 metres d'este, o hi haja una continuïtat de combustible susceptible de propagar el foc fins a terreny forestal, serà necessari presentar davant de la direcció territorial de la conselleria competent en matèria de prevenció d'incendis forestals, amb 20 dies naturals d'antelació a l'inici dels treballs, una declaració responsable, acompanyada de la documentació indicada en l'article 144 del Decret 91/2023, de 22 de juny, del Consell, pel qual s'aprova el Reglament de la Llei 3/1993, de 9 de desembre, forestal de la Comunitat Valenciana.  
  
7. La persona titular d'esta resolució estarà obligada a comunicar, pel registre electrònic i amb la diligència adequada, les incidències dignes d'esment que es produïsquen durant l'execució, tant a esta direcció general com a l'STIEMA.  
8. La persona titular d'esta resolució haurà de complir els deures i les obligacions derivats de la legislació de prevenció de riscos laborals vigent durant la construcció.  
9. Sense perjuí del que es preveu en l'article 12.4 del Decret 88/2005, de 29 d'abril, el personal tècnic en la matèria adscrit a l'STIEMA o a la direcció general amb competències en matèria d'energia podrà realitzar les comprovacions i les proves que considere necessàries durant les obres i quan finalitzen estes en relació amb l'adequació a la documentació tècnica presentada i al compliment de la legislació vigent i de les condicions d'esta resolució.  
10. Una vegada finalitzades les obres de construcció de les instal·lacions, la persona titular, en el termini màxim de deu dies hàbils, ha de sol·licitar l'autorització d'explotació provisional per a proves, segons el Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, i en els termes que establix l'article 12 del Decret 88/2005, de 29 d'abril.  
11. Amb esta sol·licitud s'han de presentar els certificats de direcció i final d'obra subscrits per una persona facultativa competent, que acrediten que s'adeqüen als reglaments tècnics en la matèria segons el que establix la normativa vigent per als projectes d'instal·lacions elèctriques i, igualment, respecte de la present autorització administrativa prèvia i de construcció. Quan els certificats de direcció i final d'obra esmentats no estiguen visats pel col·legi professional corresponent, s'acompanyaran de la declaració responsable oportuna, segons indica la Resolució de 22.10.2010, de la Direcció General d'Energia, publicada en el DOGV núm. 6389, del 03.11.2010.  
  
12. Igualment, s'hi ha d'adjuntar la documentació requerida segons la ITC-LAT 04 del Reial decret 223/2008, de 15 de febrer, pel qual s'aprova el Reglament sobre condicions tècniques i garanties de seguretat en línies elèctriques d'alta tensió; la ITC RAT-22 del Reial decret 337/2014, de 9 de maig, pel qual s'aprova el Reglament sobre condicions tècniques i garanties de seguretat en instal·lacions elèctriques d'alta tensió, i el Reial decret 842/2002, de 2 d'agost, pel qual s'aprova el Reglament electrotècnic per a baixa tensió i les seues instruccions tècniques complementàries.  
Així mateix, s'ha de presentar la cartografia de la instal·lació efectivament executada, georeferenciada al sistema oficial vigent i en un sistema de dades obertes compatible amb la cartografia de l'Institut Cartogràfic Valencià i segons el format establit per l'òrgan substantiu.  
Es justificarà documentalment que el projecte executat s'ajusta als condicionats imposats en esta resolució i als que indica la declaració d'impacte ambiental. Abans d'emetre l'informe previ a l'autorització d'explotació, l'STIEMA sol·licitarà de les administracions i els organismes que els han emés la conformitat de l'obra executada respecte d'estos.  
Les persones titulars d'esta autorització podran sol·licitar l'autorització d'explotació per fases. Per a fer-ho, en la sol·licitud caldrà justificar este fet, delimitar els elements del projecte original dels quals se sol·licita la posada en servici i presentar el certificat d'obra parcial corresponent a esta fase, juntament amb la documentació tècnica corresponent, per a la qual cosa és igualment aplicable el que s'indica en el paràgraf anterior.  
13. L'autorització d'explotació provisional no podrà concedir-se si la totalitat de les instal·lacions d'evacuació, incloent-hi les compartides, així com les instal·lacions de connexió a la xarxa de transport, no estan finalitzades i amb autorització d'explotació, de manera que l'entrada en servici de la central elèctrica puga ser efectiva; tot això, sense perjuí del que preveu l'article 28.3 del Reial decret llei 8/2023, de 27 de desembre, pel qual s'adopten mesures per a afrontar les conseqüències econòmiques i socials derivades dels conflictes a Ucraïna i el Pròxim Orient, així com per a pal·liar els efectes de la sequera.  
  
14. Una vegada obtinguda l'autorització d'explotació provisional, la persona titular ha de sol·licitar la inscripció prèvia en el Registre administratiu d'instal·lacions de producció d'energia elèctrica, per a la qual cosa ha de presentar la documentació pertinent segons l'article 39 del Reial decret 413/2014, de 6 de juny. Es tindrà en compte el que indica l'article 41 pel que fa a la caducitat i a la cancel·lació d'esta inscripció.  
Segons el que indica l'article 39.6 del Reial decret 413/2014 esmentat, la inscripció de la instal·lació en el Registre d'instal·lacions de producció d'energia elèctrica amb caràcter previ permetrà el funcionament en proves d'esta.  
15. Una vegada finalitzades les proves de les instal·lacions amb resultat favorable, la titular, en el termini màxim de deu (10) dies hàbils, ha de sol·licitar l'autorització d'explotació definitiva segons el Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, i segons el Decret 88/2005, de 29 d'abril. S'hi han d'adjuntar els certificats pertinents segons el que indiquen els punts anteriors.  
  
16. Una vegada obtinguda l'autorització d'explotació definitiva, la persona titular sol·licitarà la inscripció definitiva en el Registre administratiu d'instal·lacions de producció d'energia elèctrica, per a la qual cosa ha de presentar la documentació pertinent segons l'article 40 del Reial decret 413/2014, de 6 de juny. No sol·licitar les autoritzacions d'explotació dins del termini podrà suposar la caducitat de les autoritzacions concedides.  
17. La persona titular de la instal·lació té l'obligació de desmantellar la instal·lació i restituir els terrenys i l'entorn afectat una vegada caducades les autoritzacions, o pel tancament definitiu de la instal·lació. Ha d'obtindre l'autorització de tancament definitiu de la instal·lació, segons el que indica l'article 53.5 de la Llei 24/2013, de 26 de desembre, del sector elèctric, així com per al tancament temporal.  
18. La transmissió o el canvi de titularitat, les modificacions substancials de la instal·lació i el tancament temporal o definitiu de la instal·lació autoritzada per la resolució actual requerixen una autorització administrativa prèvia, d'acord amb el que preveu el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat. Així mateix, no podran transmetre's les autoritzacions concedides mentres la central no estiga completament executada i haja obtingut l'autorització d'explotació.  
19. Segons el que establix l'article 26 del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, els permisos d'accés i de connexió d'instal·lacions construïdes i en servici caducaran quan, per causes imputables a la persona titular de la instal·lació diferents del tancament temporal, finalitze l'abocament d'energia a la xarxa per un període superior a tres (3) anys.  
  
Tercer Publicacions, notificacions i comunicacions a realitzar d'esta resolució.  
Ordenar, de conformitat amb el que disposen els articles 10 i 11.3 del Decret 88/2005, de 29 d'abril, del Consell:  
· La publicació d'esta resolució en el Diari Oficial de la Generalitat Valenciana, publicació que es farà igualment als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, de notificació d'esta resolució als titulars desconeguts o amb domicili ignorat, o a aquells als quals s'ha intentat notificar, però no s'ha pogut dur a terme;  
  
  
· La publicació en el lloc d'internet de la Conselleria d'Innovació, Indústria, Comerç i Turisme, en l'apartat d'Energia (https://cindi.gva.es/es/web/energia/energies-renovables-autoritzades en castellà i https://cindi.gva.es/va/web/energia/energies-renovables-autoritzades en valencià).  
· La notificació d'esta resolució a la persona titular i a totes les administracions públiques o organismes i empreses de servicis públics o servicis d'interés general que han intervingut o han hagut d'intervindre en el procediment d'autorització, les que han emés o hagueren d'emetre el condicionat tècnic al projecte d'execució, a les persones titulars de béns i drets afectats, així com a la resta de persones interessades en l'expedient.  
· La notificació a l'òrgan ambiental als efectes que preveu la legislació d'avaluació ambiental sobre caducitat del pronunciament ambiental, així com als òrgans competents en ordenació del territori i paisatge.  
  
Les autoritzacions concedides es traslladaran a l'Institut Cartogràfic Valencià per a la incorporació de les dades territorials, urbanístiques, mediambientals i energètiques més representatives de la instal·lació a la cartografia pública de la Comunitat Valenciana.  
D'acord amb el paràgraf segon de l'article 53.6 de la Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, esta autorització s'atorga, sense perjuí de les concessions, les autoritzacions, les llicències i els permisos, tant públics com privats, que haja d'obtindre el sol·licitant per a executar i posar en marxa la instal·lació a què es referix la resolució actual, d'acord amb altres disposicions que resulten aplicables i, especialment, les relatives a l'ordenació del territori i al medi ambient. En tot cas, esta autorització s'emet sense perjuí de tercers i no afecta els drets particulars.  
  
Serà causa de revocació d'esta resolució, amb tràmit previ del procediment oportú, l'incompliment o la inobservança de les condicions expressades en esta, la variació substancial de les característiques descrites en la documentació presentada o l'incompliment o el no manteniment dels pressupostos o els requisits essencials o indispensables, legals o reglamentaris, que s'han tingut en compte per a l'atorgament, així com qualsevol altra causa que ho justifique degudament i motivadament. En particular, la caducitat dels permisos d'accés i connexió suposarà la ineficàcia de les autoritzacions que atorga esta resolució.  
Contra esta resolució, que no posa fi a la via administrativa, es pot interposar un recurs d'alçada davant de la persona titular de la Secretaria Autonòmica d'Indústria, Comerç i Consum en el termini d'un mes, comptat a partir de l'endemà del dia en què tinga lloc la notificació de la present, de conformitat amb el que disposen els articles 121 i 122 de la Llei 39/2015, d'1 d'octubre, del règim jurídic de les administracions públiques i del procediment administratiu comú.  
  
València, 17 de maig de 2024.- El director general d'Energia i Mines: Manuel Argüelles Linares.  
  
  
  
Annex I  
Tancat  
  
COORDENADES ETRS89, PROJECCIÓ UTM FUS 30  
  
Punt X Y  
1 693.794,36 4.281.015,81  
2 693.791,42 4.281.016,95  
3 693.788,27 4.281.017,11  
4 693.785,22 4.281.016,29  
5 693.782,59 4.281.014,56  
6 693.780,62 4.281.012,09  
7 693.644,59 4.280.772,15  
8 693.600,82 4.280.797,25  
9 693.568,64 4.280.819,14  
13 600.852,36 4.280.839,80  
48 233.549,33 4.280.840,81  
20 003.919,95 4.280.861,19  
60 726.719,11 4.280.875,87  
72 773.026,76 4.281.348,18  
45 638.055,99 4.281.338,33  
80 383.996,02 4.281.329,00  
39 288.815,30 4.281.318,45  
46 666.182,76 4.281.306,44  
05 438.582,66 4.281.293,61  
39 397.998,97 4.281.286,16  
90 339.992,11 4.281.280,78  
42 442.255,52 4.281.278,92  
52 852.283,29 4.281.276,02  
01 438.178,22 4.281.271,26  
56 009.415,57 4.281.266,50  
67 570.535,00 4.281.264,03  
22 682.244,00 4.281.264,03  
27 633.528,14 4.281.260,77  
69 287.244,09 4.281.251,23  
82 791.177,08 4.281.238,39  
56 190.510,56 4.281.217,98  
66 995.571,98 4.281.195,22  
51 959.334,66 4.281.175,49  
12 048.996,74 4.281.168,37  
05 687.289,65 4.281.163,07  
36 922.083,55 4.281.159,76  
19 727.375,10 4.281.157,28  
13 968.833,59 4.281.155,85  
99 202.254,56 4.281.154,30  
96 913.115,20 4.281.150,93  
63 171.202,13 4.281.147,05  
12 644.432,10 4.281.144,73  
77 962.189,78 4.281.145,76  
15 865.166,12 4.281.147,83  
02 773.798,25 4.281.148,35  
10 870.385,58 4.281.145,50  
69 287.959,84 4.281.145,17  
34 987.793,85 4.281.144,99  
28 877.516,38 4.280.902,63  
61 100.864,50 4.280.916,66  
38 090.399,16 4.280.923,08  
80 036.809,67 4.280.925,76  
47 199.486,67 4.280.925,76  
17 373.446,21 4.280.913,48  
19 804.170,30 4.280.813,08  
37 601.475,37 4.281.051,56  
75 499.387,15 4.281.083,18  
51 571.549,91 4.281.110,04  
89 836.851,57 4.281.145,06  
36 824.921,85 4.281.179,44  
81 002.440,65 4.281.202,79  
47 200.570,04 4.281.243,69  
65 646.221,83 4.281.267,54  
28 234.121,16 4.281.323,74  
91 931.517,05 4.281.388,29  
87 683.372,79 4.281.421,99  
15 449.603,98 4.281.454,68  
43 328.332,19 4.281.490,98  
28 510.574,03 4.281.536,46  
21 065.433,45 4.281.552,64  
49 741.048,62 4.281.567,94  
89 108.677,14 4.281.583,86  
83 464.485,70 4.281.599,83  
67 345.192,50 4.281.609,48  
86 970.332,70 4.281.620,39  
90 128.691,59 4.281.628,20  
73 415.793,43 4.281.635,38  
96 940.970,17 4.281.637,58  
71 775.755,03 4.281.637,58  
87 884.523,52 4.281.635,07  
80 123.503,97 4.281.630,03  
45 678.332,34 4.281.623,76  
58 471.075,52 4.281.613,51  
23 377.970,32 4.281.602,03  
65 389.275,52 4.281.594,04  
78 705.575,16 4.281.585,33  
43 267.222,45 4.281.576,55  
85 138.908,86 4.281.568,45  
03 533.516,15 4.281.559,80  
48 943.371,31 4.281.550,62  
49 360.290,73 4.281.539,85  
48 703.037,09 4.281.518,71  
17 789.635,47 4.281.506,40  
32 008.023,99 4.281.500,25  
05 404.751,93 4.281.493,65  
93 890.109,79 4.281.491,22  
44 547.913,07 4.281.487,29  
55 117.264,09 4.281.482,44  
47 888.436,76 4.281.476,89  
761 925.890,16 4.281.468,98  
948 981.341,11 4.281.462,69  
782 953.097,91 4.281.457,34  
081 645.014,66 4.281.455,26  
250 484.025,80 4.281.453,95  
701 035.125,01 4.280.937,22  
460 992.573,59 4.280.959,76  
221 654.361,01 4.281.005,66  
600 926.148,15 4.281.446,31  
093 767.061,87 4.281.452,77  
450 393.045,88 4.281.453,21  
765 447.525,71 4.281.458,75  
178 508.872,45 4.281.464,73  
444 052.779,76 4.281.468,23  
001 177.994,87 4.281.468,37  
710 098.446,72 4.281.465,24  
098 886.540,89 4.281.456,53  
026 470.955,05 4.281.450,30  
195 540.887,36 4.281.446,08  
945 228.037,32 4.281.443,12  
921 074.555,22 4.281.438,66  
454 982.621,21 4.281.423,72  
294 580.764,26 4.281.412,58  
229 017.343,57 4.281.407,66  
556 674.165,27 4.281.395,79  
528 809.987,56 4.281.385,99  
969 394.936,59 4.281.160,79  
848 900.735,26 4.281.161,44  
190 326.993,64 4.281.163,09  
431 420.425,64 4.281.161,03  
944 658.687,88 4.281.158,75  
635 942.101,22 4.281.159,99  
164 558.534,42 4.281.165,16  
863 627.960,32 4.281.168,48  
813 842.135,07 4.281.169,72  
883 437.260,35 4.281.170,13  
079 950.274,31 4.281.170,54  
916 987.049,14 4.281.171,79  
273 975.440,68 4.281.176,29  
292 140.529,98 4.281.181,06  
879 650.692,71 4.281.190,40  
609 915.950,91 4.281.207,88  
379 199.796,34 4.281.249,72  
719 956.092,51 4.281.259,34  
192 531.563,12 4.281.264,00  
451 210.951,78 4.281.270,83  
073 461.588,19 4.281.277,35  
427 560.969,80 4.281.283,25  
076 514.900,15 4.281.285,80  
234 172.883,41 4.281.288,54  
902 608.254,44 4.281.290,07  
921 169.010,40 4.281.293,53  
440 996.067,30 4.281.295,97  
840 775.157,18 4.281.297,80  
423 222.630,92 4.281.299,83  
989 104.190,50 4.281.304,51  
699 923.656,48 4.281.311,13  
458 807.978,09 4.281.315,91  
239 122.677,36 4.281.319,87  
541 093.740,10 4.281.319,98  
976 099.583,68 4.281.324,14  
249 392.878,35 4.281.330,38  
977 424.552,48 4.281.341,36  
295 557.023,30 4.281.349,42  
187 011.088,41 4.281.355,72  
281 945.188,42 4.281.359,21  
155 539.990,30 4.281.360,51  
489 421.005,45 4.281.445,85  
686 562.008,73 4.281.442,88  
083 593.953,51 4.281.443,48  
388 094.171,55 4.281.332,71  
694 042.313,20 4.281.217,10  
554 739.893,20 4.281.244,11  
925 432.065,35 4.281.297,04  
738 415.323,41 4.281.307,77  
799 115.426,76 4.281.366,04  
456 816.904,05 4.281.376,41  
322 725.666,24 4.281.389,26  
288 236.424,95 4.281.402,62  
907 996.632,88 4.281.422,45  
888 724.127,57 4.281.402,24  
123 285.973,40 4.281.360,11  
956 181.253,22 4.281.335,50  
013 594.824,67 4.281.311,45  
647 391.990,43 4.281.295,17  
192 901.453,27 4.281.276,31  
607 704.390,05 4.281.264,67  
331 384.534,33 4.281.254,00  
791 210.674,08 4.281.247,06  
889 742.045,24 4.281.244,12  
612 821.707,31 4.281.244,26  
258 668.594,27 4.281.252,81  
100 476.839,58 4.281.269,97  
151 487.072,78 4.281.317,81  
925 237.598,39 4.281.350,87  
269 629.493,01 4.281.358,56  
792 595.495,49 4.281.366,97  
560 302.537,56 4.281.377,61  
328 458.458,15 4.281.411,05  
017 762.132,71 4.281.431,25  
274 326.800,10 4.281.450,06  
472 069.073,76 4.281.463,66  
737 518.567,72 4.281.474,52  
371 088.191,51 4.281.485,32  
716 067.920,22 4.281.498,02  
669 215.798,97 4.281.488,72  
891 948.820,07 4.281.402,58  
357 820.470,07 4.281.361,40  
656 355.523,55 4.281.658,26  
829 057.798,74 4.281.650,53  
412 492.727,79 4.281.648,56  
282 520.548,65 4.281.645,89  
058 323.376,25 4.281.639,66  
210 567.333,46 4.281.637,33  
668 493.717,85 4.281.636,14  
591 677.474,14 4.281.635,84  
304 931.566,34 4.281.636,11  
167 542.827,76 4.281.634,87  
641 179.818,64 4.281.634,53  
121 094.838,83 4.281.634,37  
308 035.965,12 4.281.633,89  
272 443.125,40 4.281.633,72  
997 799.766,38 4.281.633,72  
237 750.167,10 4.281.633,50  
603 108.195,95 4.281.595,01  
834 413.452,36 4.281.535,64  
245 435.142,11 4.281.531,85  
235 323.775,14 4.281.519,12  
182 545.903,23 4.281.454,12  
901 015.766,91 4.281.437,33  
683 898.218,71 4.281.440,10  
904 182.950,88 4.281.454,64  
734 016.400,11 4.281.464,17  
330 137.607,44 4.281.465,98  
036 899.854,47 4.281.468,14  
315 047.309,98 4.281.478,75  
748 772.080,94 4.281.486,11  
810 168.185,78 4.281.485,40  
710 820.555,60 4.281.484,04  
664 542.898,48 4.281.482,72  
945 535.398,28 4.281.481,92  
546 767.279,48 4.281.489,33  
703 612.054,57 4.281.492,06  
654 234.723,30 4.281.494,55  
957 651.443,21 4.281.495,66  
681 293.557,80 4.281.496,16  
527 024.294,20 4.281.497,33  
979 099.849,78 4.281.501,91  
501 239.940,49 4.281.505,42  
165 413.030,06 4.281.506,02  
145 536.923,01 4.281.507,15  
599 595.953,88 4.281.509,16  
948 327.482,30 4.281.512,02  
334 524.361,28 4.281.520,10  
261 325.367,97 4.281.524,47  
436 944.978,98 4.281.529,40  
930 477.143,50 4.281.684,49  
599 983.602,55 4.281.675,27  
641 976.755,46 4.281.665,51  
393 407.767,82 4.281.661,80  
821 763.240,10 4.281.590,26  
540 215.318,54 4.281.620,69  
167 692.315,51 4.281.660,19  
169 158.862,42 4.281.676,63  
008 993.043,57 4.281.697,33  
170 444.710,18 4.281.708,36  
218 539.875,20 4.281.715,18  
888 819.652,88 4.281.722,59  
851 330.693,91 4.281.774,04  
241 088.166,67 4.281.761,26  
570 242.045,65 4.281.715,59  
127 363.037,18 4.281.713,10  
352 501.162,34 4.281.549,95  
607 700.798,43 4.281.571,92  
270 180.227,59 4.281.582,75  
558 343.755,60 4.281.863,65  
438 298.367,26 4.281.883,58  
373 201.385,97 4.281.946,68  
847 718.430,74 4.281.993,09  
523 254.892,58 4.281.989,81  
645 408.538,72 4.281.974,61  
250 752.483,96 4.281.869,36  
203 501.805,48 4.281.856,15  
807 264.119,01 4.281.845,39  
597 718.482,08 4.281.843,37  
029 471.660,03 4.281.825,62  
076 035.968,21 4.281.805,79  
816 986.704,04 4.281.791,35  
714 500.974,89 4.281.772,59  
196 484.355,37 4.281.752,33  
541 520.456,59 4.281.735,51  
343 485.940,17 4.281.726,98  
353 523.889,97 4.281.720,30  
044 486.706,97 4.281.712,32  
755 971.730,59 4.281.690,33  
185 992.347,45 4.281.618,26  
582 814.601,25 4.281.598,60  
709 236.258,45 4.281.579,15  
682 414.930,00 4.281.563,21  
210 913.946,83 4.281.551,21  
404 796.395,00 4.281.532,17  
689 435.396,92 4.281.523,70  
562 338.356,97 4.281.522,11  
771 014.652,95 4.281.515,91  
913 771.740,55 4.281.511,94  
744 436.451,99 4.281.509,07  
413 536.870,73 4.281.507,49  
914 850.897,40 4.281.510,42  
449 114.792,76 4.281.516,42  
462 941.448,52 4.281.521,95  
687 948.919,03 4.281.532,58  
184 535.091,26 4.281.543,16  
140 453.251,85 4.281.556,89  
979 848.562,35 4.281.572,79  
688 589.007,72 4.281.591,48  
891 921.270,37 4.281.606,71  
609 225.065,45 4.281.615,92  
527 885.092,93 4.281.625,30  
339 158.358,79 4.281.636,68  
221 816.743,37 4.281.645,39  
328 506.693,20 4.281.662,35  
402 795.964,21 4.281.680,01  
923 115.806,03 4.281.703,32  
059 849.802,35 4.281.735,30  
341 333.417,48 4.281.747,26  
707 557.286,64 4.281.753,33  
503 114.550,01 4.281.823,14  
352 755.341,26 4.281.846,91